title: Regolament ta' Implimentazzjoni tal-Kummissjoni (UE) 2015/861 tat-3 ta' Ġunju 2015 li jikkonċerna l-awtorizzazzjoni tal-jodur tal-potassju, il-jodat tal-kalċju anidru u l-jodat tal-kalċju anidru miksi u granulat bħala addittivi tal-għalf għall-ispeċijiet kollha tal-annimali (Test b'rilevanza għaż-ŻEE)

text:
               4.6.2015

               MT

               Il-Ġurnal Uffiċjali tal-Unjoni Ewropea

               L 137/1

         REGOLAMENT TA' IMPLIMENTAZZJONI TAL-KUMMISSJONI (UE) 2015/861
   tat-3 ta' Ġunju 2015
   li jikkonċerna l-awtorizzazzjoni tal-jodur tal-potassju, il-jodat tal-kalċju anidru u l-jodat tal-kalċju anidru miksi u granulat bħala addittivi tal-għalf għall-ispeċijiet kollha tal-annimali
   (Test b'rilevanza għaż-ŻEE)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1831/2003 tal-Parlament Ewropew u tal-Kunsill tat-22 ta' Settembru 2003 fuq l-addittivi għall-użu fl-għalf tal-annimali (1), u b'mod partikolari l-Artikolu 9(2) tiegħu,
   Billi:

               (1)

               Ir-Regolament (KE) Nru 1831/2003 jipprevedi li l-użu ta' addittivi fin-nutrizzjoni tal-annimali għandu jkun soġġett għal awtorizzazzjoni u jiddefinixxi r-raġunijiet u l-proċeduri għall-għoti ta' din l-awtorizzazzjoni. L-Artikolu 10 ta' dan ir-Regolament jipprevedi l-valutazzjoni mill-ġdid ta' addittivi awtorizzati skont id-Direttiva tal-Kunsill 70/524/KEE (2).

               (2)

               Il-jodur tal-potassju u l-jodat tal-kalċju anidru ġew awtorizzati mingħajr limitu ta' żmien bid-Direttiva 70/524/KEE kif emendata bir-Regolament tal-Kummissjoni (KE) Nru 1459/2005 (3). Dawk il-prodotti mbagħad ġew irreġistrati fir-Reġistru tal-addittivi tal-għalf bħala prodotti eżistenti, f'konformità mal-Artikolu 10(1) tar-Regolament (KE) Nru 1831/2003.

               (3)

               F'konformità mal-Artikolu 10(2) tar-Regolament (KE) Nru 1831/2003 flimkien mal-Artikolu 7 tiegħu, ġew ippreżentati applikazzjonijiet għal evalwazzjoni mill-ġdid tal-jodur tal-potassju u l-jodat tal-kalċju anidru bħala addittivi tal-għalf għall-ispeċijiet kollha tal-annimali. Barra minn hekk, skont l-Artikolu 10(2), ġiet ippreżentata applikazzjoni għal evalwazzjoni mill-ġdid tal-jodat tal-kalċju, anidru f'forma ta' pellikola granulata għall-ispeċijiet tal-annimali kollha. Għal dawn it-tliet sustanzi komposti tal-jodju, l-applikanti talbu li l-addittivi jiġu kklassifikati fil-kategorija ta' addittivi “addittivi nutrittivi”. Mal-applikazzjonijiet intbagħtu d-dettalji u d-dokumenti meħtieġa skont l-Artikolu 7(3) tar-Regolament (KE) Nru 1831/2003.

               (4)

               L-Awtorità Ewropea dwar is-Sigurtà fl-Ikel (“l-Awtorità”) ikkonkludiet fl-opinjonijiet tagħha ppubblikati fid-19 ta' Mejju 2014 (4)
                   (5)
                   (6)
                   (7) li, fil-kondizzjonijiet ta' użu proposti, il-jodur tal-potassju, il-jodat tal-kalċju anidru u l-jodat tal-kalċju anidru miksi u granulat ma għandhomx effett negattiv fuq is-saħħa tal-annimali, is-saħħa tal-konsumatur jew l-ambjent.

               (5)

               L-Awtorità kkonkludiet ukoll li l-jodur tal-potassju, il-jodat tal-kalċju anidru u l-jodat tal-kalċju anidru miksi u granulat huma sorsi effettivi ta' jodju fl-ispeċijiet fil-mira rispettivi u li ma għandu jinqala' l-ebda tħassib dwar is-sikurezza għall-utenti jekk jittieħdu l-miżuri ta' protezzjoni xierqa. L-Awtorità tqis li ma hemmx bżonn ta' rekwiżiti speċifiċi għall-monitoraġġ wara l-kummerċjalizzazzjoni. Hija vverifikat ukoll ir-rapport dwar il-metodu ta' analiżi tal-addittivi fl-għalf ippreżentat mil-Laboratorju ta' Referenza stabbilit bir-Regolament (KE) Nru 1831/2003.

               (6)

               Il-valutazzjoni tal-jodur tal-potassju, il-jodat tal-kalċju anidru u l-jodat tal-kalċju anidru miksi u granulat turi li l-kundizzjonijiet għall-awtorizzazzjoni, kif prevvisti fl-Artikolu 5 tar-Regolament (KE) Nru 1831/2003, ġew issodisfati. Għaldaqstant, l-użu ta' dawn is-sustanzi u l-preparazzjonijiet għandu jiġi awtorizzat kif speċifikat fl-Anness ta' dan ir-Regolament.

               (7)

               Peress li r-raġunijiet ta' sikurezza ma jitolbux l-applikazzjoni immedjata tal-modifiki fil-kundizzjonijiet tal-awtorizzazzjoni għall-jodur tal-potassju u għall-jodat tal-kalċju anidru, huwa xieraq li l-partijiet interessati jingħataw perjodu tranżizzjonali biex iħejju ruħhom ħalli jissodisfaw ir-rekwiżiti l-ġodda li jirriżultaw mill-awtorizzazzjoni.

               (8)

               Il-miżuri stipulati f'dan ir-Regolament huma skont l-opinjoni tal-Kumitat Permanenti dwar il-Pjanti, l-Annimali, l-Ikel u l-Għalf,

         ADOTTAT DAN IR-REGOLAMENT:
   Artikolu 1
   Awtorizzazzjoni
   Is-sustanzi u l-preparazzjonijiet speċifikati fl-Anness, li jifformaw parti mill-kategorija ta' addittivi, “addittivi nutrittivi”, u mill-grupp funzjonali, “komposti ta' mikronutrijenti”, huma awtorizzati bħala addittivi fin-nutrizzjoni tal-annimali, suġġetti għall-kundizzjonijiet stipulati f'dak l-Anness.
   Artikolu 2
   Emendi għar-Regolament (KE) Nru 1459/2005
   Fl-Anness għar-Regolament (KE) Nru 1459/2005, l-entrati “Jodur tal-potassju” u “jodat tal-kalċju anidru”, marbutin mal-element E 2 Jodju-I, huma mħassra.
   Artikolu 3
   Miżuri tranżizzjonali
   1.   Il-jodur tal-potassju u l-jodat tal-kalċju anidru li kienu awtorizzati skont id-Direttiva tal-Kunsill 70/524/KEE u t-taħlitiet lest minn qabel li fihom hemm dawn is-sustanzi, li huma prodotti u ttikkettati qabel l-24 ta' Diċembru 2015 f'konformità mar-regoli applikabbli qabel l-24 ta' Ġunju 2015 jistgħu jibqgħu jitqiegħdu fis-suq u jintużaw sakemm jispiċċaw il-ħażniet eżistenti.
   2.   Il-materjali tal-għalf u l-għalf kompost li jkun fih is-sustanzi speċifikati fil-paragrafu 1, li huma prodotti u tikkettati qabel l-24 ta' Ġunju 2016 skont ir-regoli applikabbli qabel l-24 ta' Ġunju 2015 jistgħu jibqgħu jitqiegħdu fis-suq u jintużaw sakemm jispiċċaw il-ħażniet eżistenti. F'dak li għandu x'jaqsam mal-għalf għall-annimali li ma jipproduċux ikel, il-perjodu taż-żmien għall-produzzjoni u t-tikkettar imsemmi fl-ewwel sentenza għandu jintemm fl-24 ta' Ġunju 2017.
   Artikolu 4
   Dħul fis-seħħ
   Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-3 ta' Ġunju 2015.

            Għall-Kummissjoni

            Il-President

         Jean-Claude JUNCKER

      (1)  ĠU L 268, 18.10.2003, p. 29.

      (2)  Id-Direttiva tal-Kunsill 70/524/KEE tat-23 ta' Novembru 1970 li tirrigwarda addittivi f'għalf għall-bhejjem (ĠU L 270, 14.12.1970, p. 1).

      (3)  Ir-Regolament tal-Kummissjoni (KE) Nru 1459/2005 tat-8 ta' Settembru 2005 li jemenda l-kondizzjonijiet ta' numru ta' adittivi għall-għalf tal-bhejjem li jagħmlu parti mill-grupp tal-elementi traċċa (ĠU L 233, 9.9.2005, p. 8).

      (4)  EFSA Journal 2013; 11(2):3099.

      (5)  EFSA Journal 2013; 11(2):3100.

      (6)  EFSA Journal 2013; 11(2):3101.

      (7)  EFSA Journal 2013; 11(3):3178.

      ANNESS

                  Numru ta' identifikazzjoni tal-addittiv

                  Isem id-detentur tal-awtorizzazzjoni

                  Addittiv

                  Kompożizzjoni, formula kimika, deskrizzjoni, metodu analitiku

                  Speċi jew kategorija tal-annimal

                  Età massima

                  Kontenut minimu

                  Kontenut massimu

                  Dispożizzjonijiet oħra

                  Tmiem il-perjodu ta' awtorizzazzjoni

                  L-element (I) f'mg/kg ta' għalf komplut b'kontenut ta' umdità ta' 12 %

                     Kategorija tal-addittivi nutrizzjonali. Grupp funzjonali: komposti ta' mikronutrijenti

                  3b201

                  —

                  Jodju tal-potassju

                     Kompożizzjoni tal-addittiv

                  Jodur tal-potassju u l-istearat tal-kalċju, fil-forma ta' trab, b'kontenut minimu ta' jodju ta' 69 %

                     Karatterizzazzjoni tas-sustanza attiva

                  Jodjur tal-potassju
                  Formula kimika: KI
                  Numru CAS: 7681-11-0

                     Metodi Analitiċi
                      (1)

                  Għall-kwantifikazzjoni tal-Jodjur tal-potassju fl-addittiv tal-għalf:

                              —

                              Titrimetrija — Il-monografija Food Chemicals Codex; jew

                              —

                              Titrimetrija — Il-monografija tal-Farmakopea Ewropea (Eur.Ph. 6 01/2008:0186).

                        Għall-kwantifikazzjoni tat-total tal-potassju fl-addittiv tal-għalf:

                              —

                              Spettrometrija tal-Assorbiment Atomiku, AAS (EN ISO 6869:2000); jew

                              —

                              Spettrometrija tal-Emissjoni Atomika bi Plażma Akkoppjata Induttivament, ICP-AES (EN 15510:2007).

                        Għall-kwantifikazzjoni tat-total tal-jodju fit-taħlitiet lesti minn qabel, fil-materjali tal-għalf u fl-għalf kompost:

                              —

                              Spettrometrija tal-Massa bi Plażma Akkoppjata Induttivament (ICP-MS, EN 15111: 2007).

                  L-ispeċijiet kollha

                  —

                  —

                  Ekwini: 4 (total)
                  Annimali li jixtarru għall-produzzjoni tal-ħalib u tiġieġ li jbidu: 5 (total)
                  Ħut: 20 (total)
                  Speċijiet oħrajn jew kategoriji ta' annimali: 10 (total)

                              1.

                              L-addittiv għandu jiġi inkorporat fl-għalf kompost fil-forma ta' taħlita lesta minn qabel.

                              2.

                              Il-jodat tal-potassju jista' jitqiegħed fis-suq u jintuża bħala addittiv f'għamla ta' preparazzjoni.

                              3.

                              Għandhom jittieħdu l-miżuri protettivi skont ir-regolamenti nazzjonali li jimplimentaw il-leġiżlazzjoni tal-UE dwar is-saħħa u s-sikurezza fuq il-post tax-xogħol, fosthom id-Direttivi tal-Kunsill 89/391/KEE (2), 89/656/KEE (3), 92/85/KEE (4) and 98/24/KE (5). Waqt il-manipulazzjoni għandhom jintlibsu ingwanti protettivi adattati u apparat protettiv għan-nifs u għall-għajnejn, skont id-Direttiva tal-Kunsill 89/686/KEE (6).

                              4.

                              Fl-istruzzjonijiet għall-użu tal-addittiv u t-taħlitiet lesti minn qabel, indika l-kundizzjonijiet tal-ħżin u tal-istabbiltà.

                              5.

                              Il-kontenut massimu rakkomandat tat-total tal-jodju fl-għalf komplet għall-:

                                          —

                                          ekwini huwa ta' 3 mg/kg,

                                          —

                                          klieb huwa ta' 4 mg/kg,

                                          —

                                          qtates huwa ta' 5 mg/kg,

                                          —

                                          annimali li jixtarru għall-produzzjoni tal-ħalib huwa ta' 2 mg/kg u

                                          —

                                          tiġieġ li jbidu huwa ta' 3 mg/kg.

                  l-24 ta' Ġunju 2025

                  3b202

                  —

                  jodat tal-kalċju, anidru

                     Kompożizzjoni tal-addittiv

                  Jodat tal-kalċju, anidru, fil-forma ta' trab, b'kontenut minimu ta' jodju ta' 63,5 %

                     Karatterizzazzjoni tas-sustanzi attivi

                  Formula kimika: Ca(IO3)2

                  Numru CAS: 7789-80-2

                     Metodi Analitiċi
                      (1)

                  Għall-kwantifikazzjoni tal-jodat tal-Kalċju fl-addittiv tal-għalf:

                              —

                              Titrimetrija — Il-monografija Food Chemicals Codex; jew

                              —

                              Titrimetrija — Il-monografija tal-Farmakopea Ewropea (Eur.Ph. 6 01/2008:20504).

                        Għall-kwantifikazzjoni tat-total tal-kalċju fl-addittiv tal-għalf:

                              —

                              Spettrometrija tal-Assorbiment Atomiku, AAS (EN ISO 6869:2000); jew

                              —

                              Spettrometrija tal-Emissjoni Atomika bi Plażma Akkoppjata Induttivament, ICP-AES (EN 15510:2007).

                        Għall-kwantifikazzjoni tat-total tal-jodju fit-taħlitiet lesti minn qabel, fil-materjali tal-għalf u fl-għalf kompost:

                              —

                              Spettrometrija tal-Massa bi Plażma Akkoppjata Induttivament (ICP-MS, EN 15111: 2007).

                  L-ispeċijiet kollha

                  —

                  —

                  Ekwini: 4 (total)
                  Annimali li jixtarru għall-produzzjoni tal-ħalib u tiġieġ li jbidu: 5 (total)
                  Ħut: 20 (total)
                  Speċijiet oħrajn jew kategoriji ta' annimali: 10 (total)

                              1.

                              L-addittiv għandu jiġi inkorporat fl-għalf kompost fil-forma ta' taħlita lesta minn qabel.

                              2.

                              Il-jodat tal-kalċju, anidru jista' jitqiegħed fis-suq u jintuża bħala addittiv f'għamla ta' preparazzjoni.

                              3.

                              Għandhom jittieħdu l-miżuri protettivi skont ir-regolamenti nazzjonali li jimplimentaw il-leġiżlazzjoni tal-Unjoni dwar is-saħħa u s-sikurezza fuq il-post tax-xogħol, fosthom id-Direttivi tal-Kunsill 89/391/KEE, 89/656/KEE, 92/85/KEE u 98/24/KE. Waqt il-manipulazzjoni għandhom jintlibsu ingwanti protettivi adattati u apparat protettiv għan-nifs u għall-għajnejn, skont id-Direttiva tal-Kunsill 89/686/KEE.

                              4.

                              Il-kontenut massimu rakkomandat tat-total tal-jodju fl-għalf komplet għall-:

                                          —

                                          ekwini huwa ta' 3 mg/kg,

                                          —

                                          klieb huwa ta' 4 mg/kg,

                                          —

                                          qtates huwa ta' 5 mg/kg,

                                          —

                                          annimali li jixtarru għall-produzzjoni tal-ħalib huwa ta' 2 mg/kg u

                                          —

                                          tiġieġ li jbidu huwa ta' 3 mg/kg.

                  l-24 ta' Ġunju 2025

                  3b203

                  —

                  Jodat tal-kalċju, anidru miksi u granulat

                     Kompożizzjoni tal-addittiv

                  Preparazzjoni tal-jodat tal-kalċju, anidru miksi u granulat b'kontenut tal-jodju ta' 1 % sa 10 %
                  Aġenti tal-kisi u aġenti tad-dispersjoni (għażla ta' polyoxyethlene (20) sorbitanmonolaurate (E 432), u riċinoleat tal-gliċerol polietilenglikol (E484), polietilenglikol 300, sorbitol (E420ii) u maltodestrina): < 5 %.
                  Materjali tal-għalf (il-karbonat tal-kalċju u tal-manjeżju, il-karbonat tal-kalċju, iċ-ċifċiegħa tal-qamħirrum) bħala aġenti tal-granulazzjoni.
                  Partikuli < 50 μm: < 1,5 %

                     Karatterizzazzjoni tas-sustanza attiva

                  Formula kimika: Ca(IO3)2

                  Numru CAS: 7789-80-2

                     Metodi Analitiċi
                      (1)

                  Għall-kwantifikazzjoni tal-jodat tal-Kalċju fl-addittiv tal-għalf:

                              —

                              Titrimetrija — Il-monografija Food Chemicals Codex; jew

                              —

                              Titrimetrija — Il-monografija tal-Farmakopea Ewropea (Eur.Ph. 6 01/2008:20504).

                        Għall-kwantifikazzjoni tat-total tal-kalċju fl-addittiv tal-għalf:

                              —

                              Spettrometrija tal-Assorbiment Atomiku, AAS (EN ISO 6869:2000); jew

                              —

                              Spettrometrija tal-Emissjoni Atomika bi Plażma Akkoppjata Induttivament, ICP-AES (EN 15510:2007).

                        Għall-kwantifikazzjoni tat-total tal-jodju fit-taħlitiet lesti minn qabel, fil-materjali tal-għalf u fl-għalf kompost:

                              —

                              Spettrometrija tal-Massa bi Plażma Akkoppjata Induttivament (ICP-MS, EN 15111: 2007).

                  L-ispeċijiet kollha

                  —

                  —

                  Ekwini: 4 (total)
                  Annimali li jixtarru għall-produzzjoni tal-ħalib u tiġieġ li jbidu: 5 (total)
                  Ħut: 20 (total)
                  Speċijiet oħrajn jew kategoriji ta' annimali: 10 (total)

                              1.

                              Għas-sikurezza tal-utent: waqt il-manipulazzjoni għandhom jintlibsu protezzjoni għan-nifs u nuċċalijiet u ingwanti tas-sikurezza.

                              2.

                              Il-kontenut massimu rakkomandat tat-total tal-jodju fl-għalf komplet għall-:

                                          —

                                          ekwini huwa ta' 3 mg/kg,

                                          —

                                          klieb huwa ta' 4 mg/kg,

                                          —

                                          qtates huwa ta' 5 mg/kg,

                                          —

                                          annimali li jixtarru għall-produzzjoni tal-ħalib huwa ta' 2 mg/kg u

                                          —

                                          tiġieġ li jbidu huwa ta' 3 mg/kg.

                  l-24 ta' Ġunju 2025

         (1)  Id-dettalji tal-metodi analitiċi huma disponibbli fl-indirizz li ġej tal-Laboratorju ta' Referenza tal-Unjoni Ewropea: https://ec.europa.eu/jrc/en/eurl/feed-additives/evaluation-reports

         (2)  Id-Direttiva tal-Kunsill 89/391/KEE tat-12 ta' Ġunju 1989 dwar l-introduzzjoni ta' miżuri sabiex jinkoraġġixxu titjib fis-sigurtà u s-saħħa tal-ħaddiema fuq ix-xogħol (ĠU L 183, 29.6.1989, p. 1).

         (3)  Id-Direttiva tal-Kunsill 89/656/KEE tat-30 ta' Novembru 1989 dwar il-ħtiġiet minimi ta' sigurtà u ta' saħħa għall-użu ta' tagħmir ta' protezzjoni personali mill-ħaddiema fuq il-post tax-xogħol (ĠU L 393, 30.12.1989, p. 18).

         (4)  Id-Direttiva tal-Kunsill 92/85/KEE tad-19 ta' Ottubru 1992 dwar l-introduzzjoni ta' mizuri biex jinkoraġġixxu t-titjib fis-saħħa u s-sigurtà fuq il-post tax-xogħol għall-ħaddiema nisa tqal u ħaddiema li welldu reċentement, jew li qed ireddgħu (ĠU L 348, 28.11.1992, p. 1).

         (5)  Id-Direttiva tal-Kunsill 98/24/KE tas-7 ta' April 1998 dwar il-protezzjoni tas-saħħa u s-sigurtà tal-ħaddiema mir-riskji li għandhom x'jaqsmu mal-aġenti kimiċi fuq il-post tax-xogħol (ĠU L 131, 5.5.1998, p. 11).

         (6)  Id-Direttiva tal-Kunsill 89/686/KEE tal-21 ta' Diċembru 1989 dwar l-approssimazzjoni tal-liġijiet tal-Istati Membri rigward l-apparat personali protettiv (ĠU L 399, 30.12.1989, p. 18).


title: Regolament ta’ Implimentazzjoni tal-Kummissjoni (UE) Nru 440/2013 tat- 13 ta’ Mejju 2013 li jistabbilixxi l-valuri standard tal-importazzjoni għad-determinazzjoni tal-prezz ta' dħul ta' ċertu frott u ħxejjex

text:
               14.5.2013

               MT

               Il-Ġurnal Uffiċjali tal-Unjoni Ewropea

               L 129/36

         REGOLAMENT TA’ IMPLIMENTAZZJONI TAL-KUMMISSJONI (UE) Nru 440/2013
   tat-13 ta’ Mejju 2013
   li jistabbilixxi l-valuri standard tal-importazzjoni għad-determinazzjoni tal-prezz ta' dħul ta' ċertu frott u ħxejjex
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament tal-Kunsill (KE) Nru 1234/2007 tat-22 ta' Ottubru 2007 li jistabbilixxi organizzazzjoni komuni ta' swieq agrikoli u dwar dispożizzjonijiet speċifiċi għal ċerti prodotti agrikoli (Ir-Regolament Waħdieni dwar l-OKS) (1),
   Wara li kkunsidrat ir-Regolament ta’ Implimentazzjoni (UE) Nru 543/2011 tas-7 ta’ Ġunju 2011 li jippreskrivi regoli dettaljati dwar l-applikazzjoni tar-Regolament tal-Kunsill (KE) Nru 1234/2007 fir-rigward tas-setturi tal-frott u l-ħxejjex u tal-frott u l-ħxejjex ipproċessati (2) u b’mod partikolari l-Artikolu 136(1) tiegħu,
   Billi:

               (1)

               Ir-Regolament ta’ Implimentazzjoni (UE) Nru 543/2011 jistipula, skont ir-riżultat tan-negozjati kummerċjali multilaterali taċ-Ċiklu tal-Urugwaj, il-kriterji li bihom il-Kummissjoni tiffissa l-valuri standard għall-importazzjonijiet minn pajjiżi terzi, għall-prodotti u għall-perjodi stipulati fl-Anness XVI, il-Parti A tiegħu.

               (2)

               Il-valur standard tal-importazzjoni huwa kkalkulat kull ġurnata tax-xogħol skont l-Artikolu 136(1) tar-Regolament ta' Implimentazzjoni (UE) Nru 543/2011, billi jqis id-dejta varjabbli ta' kuljum. Għalhekk dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

         ADOTTAT DAN IR-REGOLAMENT:
   Artikolu 1
   Il-valuri standard tal-importazzjoni msemmija fl-Artikolu 136 tar-Regolament ta’ Implimentazzjoni (UE) Nru 543/2011 huma stipulati fl-Anness għal dan ir-Regolament.
   Artikolu 2
   Dan ir-Regolament għandu jidħol fis-seħħ fil-jum tal-pubblikazzjoni tiegħu f'Il-Ġurnal Uffiċjali tal-Unjoni Ewropea.

      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, it-13 ta’ Mejju 2013.

            Għall-Kummissjoni, F'isem il-President,
         Jerzy PLEWA

            Direttur Ġenerali għall-Agrikoltura u l-Iżvilupp Rurali

      (1)  ĠU L 299, 16.11.2007, p. 1.

      (2)  ĠU L 157, 15.6.2011, p. 1.

      ANNESS
      Il-valuri standard tal-importazzjoni għad-determinazzjoni tal-prezz ta' dħul ta' ċertu frott u ħxejjex

                  (EUR/100 kg)

                  Kodiċi tan-NM

                  Kodiċi tal-pajjiż terz (1)

                  Valur standard tal-importazzjoni

                  0702 00 00

                  AL

                  25,2

                  MA

                  60,8

                  TN

                  116,7

                  TR

                  91,1

                  ZZ

                  73,5

                  0707 00 05

                  AL

                  32,3

                  MK

                  34,4

                  TR

                  132,0

                  ZZ

                  66,2

                  0709 93 10

                  AL

                  78,9

                  TR

                  133,0

                  ZZ

                  106,0

                  0805 10 20

                  EG

                  50,2

                  IL

                  63,8

                  MA

                  55,1

                  ZZ

                  56,4

                  0805 50 10

                  TR

                  98,0

                  ZA

                  97,2

                  ZZ

                  97,6

                  0808 10 80

                  AR

                  113,6

                  BR

                  104,5

                  CL

                  122,0

                  CN

                  91,8

                  MK

                  32,3

                  NZ

                  155,0

                  US

                  209,3

                  ZA

                  112,7

                  ZZ

                  117,7

         (1)  In-nomenklatura tal-pajjiżi stabbilita bir-Regolament tal-Kummissjoni (KE) Nru 1833/2006 (ĠU L 354, 14.12.2006, p. 19). Il-kodiċi “ZZ” jirrappreżenta “ta’ oriġini oħra”.